PATVIRTINTA

Šilutės r. Vainuto

gimnazijos direktoriaus

2017 m. rugpjūčio 31 d.

įsakymu Nr. V1-49

**SMURTO IR PATYČIŲ PREVENCIJOS IR INTERVENCIJOS VYKDYMO**

**ŠILUTĖS R. VAINUTO GIMNAZIJOJE TVARKA**

**I SKYRIUS**

**BENDROSIOS NUOSTATOS**

1. Šilutės r. Vainuto gimnazijos (toliau–gimnazija) smurto prevencijos ir intervencijos vykdymo gimnazijoje tvarka (toliau–tvarka) parengta vadovaujantis smurto ir patyčių prevencijos įgyvendinimo rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“.

2. Ši tvarka nustato gimnazijos direktoriaus, mokytojų, kitų gimnazijos darbuotojų, vaiko gerovės komisijos (toliau VGK), mokinių, jų tėvų (globėjų, rūpintojų) veiklą, sukuriant sveiką, saugią, užkertančią kelią bet kokioms smurto apraiškoms ir žalingiems įpročiams aplinką gimnazijoje.

3. Gimnazijos direktorius, darbuotojai, mokiniai, jų tėvai, vykdydami smurto ir patyčių prevenciją gimnazijoje, vadovaujasi LR Švietimo įstatymo 56 straipsnio 17 punktu, LR Vaiko teisių pagrindų įstatymu (1996 m. kovo 14 d. Nr. I-1234), Gimnazijos nuostatais, Darbo tvarkos taisyklėmis, Mokymo sutartimi, Pedagoginių ir nepedagoginių darbuotojų pareigybių aprašymu, Klasės vadovo pareigybės aprašymu, Mokinių elgesio taisyklėmis, Rekomendacijomis dėl poveikio priemonių taikymo netinkamai besielgiantiems mokiniams (patvirtinta Lietuvos Respublikos švietimo ir mokslo ministro 2012 m. rugpjūčio 28 d. įsakymu Nr. 1268), gimnazijos direktoriaus įsakymais, šia tvarka ir kitais teisės aktais, reglamentuojančiais smurto ir patyčių prevenciją.

4. Tvarkos tikslas - siekiant ugdyti pozityvų mokinio elgesį ir sukurti draugišką ir saugią atmosferą, nustatyti, kokie turi būti daromi veiksmai individualiu, klasės, gimnazijos, šeimos lygmeniu, siekiant užkirsti kelią smurtui ir patyčioms.

5. Tvarka remiasi šiais principais:

5.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

5.2. kiekvienas gimnazijos administracijos darbuotojas, mokytojas, švietimo pagalbos specialistas ar kitas darbuotojas, mokinys, pastebėjęs ar sužinojęs apie smurtą ar patyčias, turi reaguoti ir jį stabdyti;

5.3. darbuotojai veiksmų imasi visais atvejais, nepriklausomai nuo pranešančiųjų apie smurtą ar patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;

5.4. kiekvienas gimnazijos bendruomenės narys geba tinkamai reaguoti patyčių situacijoje.

6. Tvarkoje vartojamos sąvokos:

6.1**. Patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

6.1.1. **žodinės patyčios**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

6.1.2. **fizinės patyčios**: mušimas, spardymas, spaudimas, dusinimas, užkabinėjimas, turtinė žala ir kt.;

6.1.3. **socialinės patyčios**: socialinė izoliacija arba tyčinė atskirtis, gandų skleidimas ir kt.;

6.1.4. **elektroninės patyčios**: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.;

6.2. **patyčias patiriantis vaikas** – mokinys, iš kurio yra tyčiojamasi;

6.3. **besityčiojantysis/skriaudėjas** – vaikas ar suaugęs, inicijuojantis patyčias ir/ar prisidedantis prie jų;

6.4. **patyčias patiriantis suaugęs** – administracijos atstovas, mokytojas, švietimo pagalbos specialistas ar techninis darbuotojas, iš kurio tyčiojasi mokinys (-iai);

6.5. **patyčių stebėtojas** – vaikas ar suaugęs, matantis ar žinantis apie patyčias.

6.6. **smurto ar patyčių prevencija** – veikla, skirta patyčių rizikai mažinti, imantis gimnazijos bendruomenės narių (mokinių, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;

6.7. **smurto ar patyčių intervencija** – visuma priemonių, taikomų smurto ar patyčių atveju, visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus);

6.4. **smurto ar patyčių prevencijos ir intervencijos stebėsena** – patyčių situacijos gimnazijoje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

**II SKYRIUS**

**SMURTO, PATYČIŲ STEBĖSENA IR PREVENCIJA GIMNAZIJOJE**

7. Smurto ir patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos direktorius, VGK nariai, socialinis pedagogas, klasių vadovai, o ją vykdant dalyvauja visi gimnazijos bendruomenės nariai.

8. Gimnazijos direktorius yra atsakingas už šios tvarkos parengimą ir vykdymą, už stebėsenos rezultatais paremtą smurto ir patyčių prevencijos priemonių plano parengimą, vykdymą ir pristatymą gimnazijos bendruomenei.

9. Smurto ir patyčių prevencijos ir intervencijos vykdymo tvarkos įgyvendinimą koordinuoja direktoriaus paskirtas gimnazijos VGK narys – socialinis pedagogas (toliau socialinis pedagogas), kuris kasmet:

9.1. inicijuoja gimnazijos bendruomenės narių apklausą ir apibendrina jos rezultatus;

9.2. atlieka gimnazijoje fiksuotų pranešimų apie smurtą ir patyčias analizę;

9.3. remdamasis apklausos ir pranešimų apie smurtą ir patyčias analizės duomenimis, rengia patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį VGK posėdyje;

9.5. teikia siūlymus gimnazijos direktoriui dėl smurto ir patyčių prevencijos ir intervencijos priemonių įgyvendinimo gimnazijoje;

9.6. atlieka kitus gimnazijos patyčių prevencijos ir intervencijos vykdymo tvarkoje numatytus veiksmus.

10. Klasių vadovai kasmet (po I ir II trimestrų/ I pusmečio ir pasibaigus mokslo metams) išanalizuoja ir apibendrina turimus pranešimus apie patyčias, informuoja socialinį pedagogą apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis.

11. Gimnazijoje yra įgyvendinamos prevencinės programos mokinių socialinių ir emocinių kompetencijų nuosekliam ir reguliariam ugdymui.

12. Gimnazijos pedagoginiai darbuotojai ne rečiau kaip 1 kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje. Taip pat tobulina asmenines socialines emocines kompetencijas.

**III SKYRIUS**

**PATYČIŲ INTERVENCIJA GIMNAZIJOJE**

13. Visais įtariamų ir realių smurto bei patyčių atvejais kiekvienas gimnazijos administracijos darbuotojas, mokytojas ar švietimo pagalbos specialistas, kitas darbuotojas, mokinys, reaguodamas:

13.1. įsikiša įtarus ir/ar pastebėjus smurtą ar patyčias – nutraukia bet kokius tokį įtarimą keliančius veiksmus;

13.2. jei asmeniui reikia pagalbos, kreipiasi į pagalbą galinčius suteikti asmenis (gimnazijos darbuotojus, tėvus (globėjus, rūpintojus) ar institucijas (pvz., policija, greitoji pagalba);

13.3. patyčias patiriantis mokinys ar patyčių stebėtojas, matęs ir žinantis apie patyčias, nedelsiant informuoja bet kurį mokytoją ar gimnazijos darbuotoją kuriuo pasitiki žodžiu, laišku elektroniniame dienyne, žinute ar kitu būdu;

13.4. kiekvienas gimnazijos administracijos darbuotojas, mokytojas ar švietimo pagalbos specialistas, kitas darbuojas, mokinys nedelsiant, bet ne vėliau kaip kitą darbo dieną informuoja klasės vadovą apie įtariamas ir/ar įvykusias patyčias, elektroninių patyčių atveju pateikia išsaugotus įrodymus arba raštinėje užpildo pranešimo apie patyčias formą (1 priedas) ir ją ten palieka;

14. Klasės vadovas, gavęs informaciją apie įtariamas ir/ar įvykusias patyčias, smurtą:

14.1. išsiaiškina situaciją, nustato, ar tai patyčių/smurto atvejis;

14.2. pasitvirtinus patyčių atvejui, užpildo pranešimo apie patyčias formą, jeigu to nepadarė pats apie patyčias ar smurtą pranešęs asmuo, ir ją perduoda socialiniam pedagogui;

14.3. toliau stebi situaciją, bendradarbiauja su VGK pirmininku, socialiniu pedagogu ir informuoja apie pokyčius.

15. Gavus informaciją apie patyčias/smurtą socialinis pedagogas:

15.1. užpildytą formą registruoja patyčių registracijos žurnale (2 priedas). Žurnalas laikomas socialinio pedagogo kabinete;

15.2. imasi spręsti smurto ar patyčių situaciją;

15.3. nedelsiant praneša gimnazijos direktoriui, kuris priima sprendimą dėl švietimo pagalbos priemonių taikymo;

15.4. esant sudėtingesnei situacijai, inicijuoja VGK posėdį.

16. Mokiniui pasityčiojus iš administracijos darbuotojo, mokytojo, švietimo pagalbos specialisto ar kito darbuotojo, asmuo gavęs informaciją, pastebėjęs ir/ar įtaręs patyčias, užpildo pranešimo apie patyčias formą. Socialinis pedagogas informuoja gimnazijos direktorių, kuris priima sprendimą dėl poveikio priemonių taikymo.

17. Administracijos darbuotojui, mokytojui, pagalbos specialistui ar darbuotojui pasityčiojus iš vaiko, asmuo gavęs informaciją, pastebėjęs ir/ar įtaręs patyčias, užpildo pranešimo apie patyčias formą. Socialinis pedagogas informuoja gimnazijos direktorių, kuris priima sprendimą dėl poveikio priemonių taikymo.

18. Patyčias patiriančio mokinio tėvai (globėjai, rūpintojai) nedelsdami:

18.1. gimnazijos raštinėje užpildo pranešimo apie smurtą ir patyčias formą;

18.2. telefonu, elektroniniu laišku, žinute elektroniniame dienyne ar asmeniškai apie tai praneša klasės vadovui, socialiniam pedagogui, administracijos atstovui. Tuomet pranešimo apie smurtą ir patyčias formą užpildo darbuotojas, kuriam buvo pranešta;

18.3. Gimnazijos darbuotojas, gavęs informaciją iš tėvo (globėjo, rūpintojo) apie smurto ir patyčių atvejį, veikia nustatyta tvarka.

19. Visiems smurto ir patyčių dalyviams pagal individualius poreikius gimnazijoje teikiama psichologo, socialinio pedagogo ar mokytojų pagalba.

**IV SKYRIUS**

**BAIGIAMOSIOS NUOSTATOS**

20. Mokiniai, gimnazijos darbuotojai, mokytojai, pasirašytinai supažindinami su šia Tvarka kiekvienais mokslo metais iki rugsėjo 15 d. Mokinius su šia tvarka supažindina klasių vadovai. 5-8 ir I-IV gimnazijos klasių mokiniai pasirašo saugaus elgesio instruktažų lapuose.

21. Tėvai su šia tvarka supažindinami e-paštu ar žinute per TAMO dienyną. Tvarka primenama tėvų susirinkimo metu.

22. Tvarka skelbiama gimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė darbo grupė, sudaryta 2017-06-23 gimnazijos direktoriaus įsakymu Nr. V1-37

Smurto ir patyčių prevencijos ir intervencijos

vykdymo tvarkos

1 priedas

**PRANEŠIMO APIE SMURTĄ IR PATYČIAS FORMA**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

Pranešimo data/ Registracijos Nr.

**Ugdymo įstaigos pavadinimas:** Šilutės r. Vainuto gimnazija

**Bendrieji duomenys:**

|  |  |
| --- | --- |
| Kas pranešė apie smurtą ir patyčias: |  |
| Kada įvyko smurtas ir patyčios (data, val.): |  |
| Kur įvyko smurtas ir patyčios: |  |

**Kokia smurto ir patyčių forma naudota ar įtariama, kad buvo naudota** (pažymėkite ir pabraukite reikalingus žodžius)**:**

|  |
| --- |
| * ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.); * ***Žodinės***: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt. * ***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas; * ***Elektroninės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.). * ***Kiti pastebėjimai*** *(į*rašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Duomenys apie patyčių dalyvius:**

|  |  |
| --- | --- |
| Bendruomenės nario, *patyrusio smurtą ar patyčias,* vardas, pavardė, klasė/ pareigos: |  |
| Bendruomenės nario, *kuris smurtavo ar tyčiojosi*, vardas, pavardė, klasė/ pareigos: |  |
| Bendruomenės nario/ių, *stebėjusio/ių smurtą ar patyčias,* vardas, pavardė, klasė/ pareigos: |  |

**Išsamesnė informacija apie įvykį:**

|  |
| --- |
|  |

**Gimnazijos pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio planas su (pildo mokytojai arba pagalbos mokiniui specialistai):**

|  |  |
| --- | --- |
| Vaiku patyrusiu patyčias: |  |
| Vaiku, kuris tyčiojosi: |  |
| Stebėtojais: |  |
| Patyčių dalyvių tėvais: |  |
| Kitais gimnazijos darbuotojais: |  |
| Kita (įrašyti): |  |

Smurto ir patyčių prevencijos ir intervencijos

vykdymo tvarkos

2 priedas

**ŠILUTĖS R. VAINUTO GIMNAZIJA**

**SMURTO IR PATYČIŲ REGISTRACIJOS ŽURNALAS**

**Žymėjimų reikšmės:**

Ž – žodinės

F – fizinės

S – socialinės

E – elektroninės

Kt – kiti pastebėjimai

M – mokinys

S – suaugęs bendruomenės narys

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Data** | **Pranešėjo vardas, pavardė, pareigos/klasė** | **Smurto ir patyčių pobūdis:**  **Ž, F, S, E, Kt** | **Smurtą patyręs asmuo**  **(M, S)** | **Smurtavęs asmuo**  **(M, S)** | **Pastabos** |
|  |  |  |  |  |  |  |
|  |  |  |  |  |  |  |